Paġna Wara d-deċiżjoni finali tas-7 ta' Diċembru 2015 tal-awtorità regolatorja Rumena dwar iċ-ċertifikazzjoni tal-Compania Națională de Transport al Energiei Electrice "Transelectrica" - S.A. bħala Operatur tas-Sistema ta' Trażmissjoni b'Separazzjoni tas-Sjieda (l-Artikolu 9 tad-"Direttiva dwar l-Elettriku"), ir-Rumanija nnotifikat l-approvazzjoni uffiċjali u l-ħatra ta' din il-kumpanija bħala Operatur tas-Sistema ta' Trażmissjoni li taħdem fir-Rumanija, b'konformità mal-Artikolu 10 tad-Direttiva dwar l-Elettriku. Kull tagħrif addizzjonali jista' jinkiseb mingħand: B'talba li tressqet fil-15 ta' Lulju 2015, l-impriża Perf'Energy SAS (35, avenue d'Epremesnil, 78290 Croissy-sur-Seine) applikat għall-permess esklussiv għal ħames snin, għat-tiftix ta' depożiti tal-idrokarburi likwidi jew fil-forma ta' gass, imsejjaħ "permis de Saint-Quintien", fid-départements ta' Seine-et-Marne, Essonne u Val-de-Marne. Il-perimetru taż-żona koperta minn dan il-permess hu mmarkat mil-linji dritti li jgħaqqdu l-punti ddefiniti hawn taħt: Skont din id-delimitazzjoni, is-superfiċje hija ta' madwar 133 kilometru kwadru. L-applikazzjonijiet konkorrenti jistgħu jintbagħtu lill-Ministeru tal-Ekoloġija, l-Iżvilupp Sostenibbli u l-Enerġija fl-indirizz mogħti hawn taħt. Id-deċiżjonijiet dwar l-applikazzjoni inizjali u l-applikazzjonijiet konkorrenti jittieħdu fi żmien sentejn mill-wasla tal-applikazzjoni inizjali għand l-awtoritajiet Franċiżi, jiġifieri sa mhux aktar tard mill-4 ta' Awwissu 2017. Aktar tagħrif jista' jinkiseb minn: Id-dispożizzjonijiet regolatorji msemmija hawn fuq jinsabu fis-sit Légifrance: http://www.legifrance.gouv.fr
Extracted from C_004_2016.html